Referat af møde i menighedsrådet ved Jesu Hjerte Kirke 18. januar 2022 kl. 18.

Tilstede: Sp. Tomislav Cvetko, diak.Ole Lundsteen, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm.), Carsten Günther, Ursula Ljungqvist, Maria G. Rasmussen (nfm.), Loredana Ruggiero

Fraværende: p. Ariel Baraquiel Bejo,p. Tomaz Majcen

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/formanden
4. Almen orientering v/sognepræsten
5. Beslutning om gravsted på Vestre Kirkegård
6. Foreløbig gennemgang af regnskab 2021 og vedtagelse af budget for 2022

*Excel-fil vedhæftes.*

1. Status på forberedelserne for valg til menighedsrådet i 2022.
2. Status på investering af midler i værdipapirer.
3. Status på indsatsen for kirkeskatteområdet.
4. Evt.

**Ad 1)** Sognepræsten indledte mødet med en meditation over Johs. 2,1-12 (evangeliet fra sidste søndag).

**Ad 2)** Lisbeth Rütz havde til referatet fra sidste møde pkt. 5 indvendt, at et pastoralrådsmøde koster kr. 80.000-100.000. Ursula Ljungqvist svarede, at dette gjaldt for år 2021, hvor rejseudgifter pga. Corona havde været stærkt reduceret. I øvrigt fastholdt hun, at et pastoralrådsmøde sædvanligvis koster ca. kr. 250.000.

I øvrigt blev dagsordenen godkendt.

**Ad 3)** Formanden berettede, at valgstyrelsen består af Lisbeth Rütz (forkvinde), Werner Switon og Ivan Jajčević. Søndag 6.2. ved kirkekaffen holder udvalget orienteringsmøde; der forventes møde med repræsentation af kandidaterne i marts måned. Der er pt. registreret 1.447 stemmeberettigede medlemmer i menigheden. Focolare holder igen møder i Danmark; de har fået et skab i menighedens kælderlokaler. Efter lettelse af restriktioner havde der igen været kirkekaffe søndag 16.1. Flere og flere bruger Mobile Pay til at give kollekt. Juletræerne, opstillet i juletiden, havde været for høje, men til gengæld billige. Orgelregnskabet er ved at blive afsluttet. Ole Kongsted har fået St. Sylvester-ordenen. Seneste mellemregning mellem JHK og Sakraments er lavet. Stella Maris har været på besøg i JHK. Det firma, der skulle ordne stigen i klokketårnet, har brændt os af nogle gange. Sker det igen, tilkaldes andet, lidt dyrere, firma. Folkekirkens varmekonsulent har været på besøg, set på kirkens varmeanlæg og sendt rapport. En tidssvarende isoleringsopgave ligger i million-klassen.

**Ad 4)** Sognepræsten berettede, at julefestlighederne var forløbet normalt. Han gennemgik et papir fra bispekontoret om den synodale proces. Rasmus Kaare Frederiksen og Birte Mandrup Christensen blev udpeget til mødeledere i forløbet. 1. møde af 3 afholdes søndag 27.2. efter kirkekaffen med fællesskab som emne.

**Ad 5)** Københavns kommune havde sendt regning for 5 år for gravsted for en person, død 2001, der havde været løst tilknyttet til menigheden. Formanden forhører sig hos p. Sanders om historikken. Medmindre denne kommer med væsentlige grunde, betales regningen ikke.

**Ad 6)** Formanden gennemgik grundigt budget 2022, der derefter blev godkendt.

**Ad 7)** Formanden nævnte i fortsættelse af sin beretning, at man på katolsk.dk under menigheder finder en detaljeret redegørelse for regler mm. vedr. valget søndag 3. april.

**Ad 8)** Der har i det forgangne år været store udgifter til negative renter. Efter opstilling af budget har man nu overblik over, hvor meget der kan reinvesteres. Efter konsultation med bispekontoret kontaktes banken.

**Ad 9)** Det blev oplyst, at seneste kampagne har indbragt 3 nye kontrakter samt 1 forhøjelse af allerede eksisterende kontrakt. Udvalget kigger på skatteregler for testamenter.

**Ad 10)** Carsten Günther foreslog, at man søger efter en frivillig bogholder. Dette ville medføre en væsentlig besparelse. Efter forespørgsel fra Birte Mandrup Christensen, blev det oplyst, at resultatet fra Menighedsplejens basar i december endnu ikke foreligger, og at jordemoderhuset, kirkens genbo, lejer menighedssalen 2-3 gange pr. måned til begge parters tilfredshed.

Næste møde tirsdag 22.2.2022 kl. 18

Formanden hævede mødet kl. 20:05